# Sociālo zinātņu fakultātes

**Ekonomikas katedra**

**LEKTORS**

**Galvenie uzdevumi un pienākumi**

1. Lektora galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Lektoram amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Lektora galvenie pienākumi ir:

2.1. veikt pētniecības darbu ekonomikas un uzņēmējdarbības zinātnes nozarē,finanšu un kredīta apakšnozarē;

2.2. lasīt lekcijas; vadīt seminārus, praktiskās nodarbības un laboratorijas darbus, organizēt pārbaudījumus savā studiju programmā, ka arī līdzdarboties gala pārbaudījumu izstrādē un komisijas darbā atbilstošajā zinātnes apakšnozarē;;

2.3. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.4.punktu;

2.4. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.5. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju integritāti;

2.6. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.7. kalendārā gada laikā organizēt un/vai īstenot sadarbību ar darba tirgu, izbraukuma nodarbības un citus zinātnes, studiju un industrijas sadarbības un komunikācijas pasākumus vismaz vienā studiju gada laikā. Aktīvi iesaistīties studiju procesa, zinātnes un industrijas sadarbību veicināšanas pasākumos, tādejādi pilnveidojot virziena sociāli ekonomisko ietekmi reģionā; ;

2.8. īstenot studiju programmas akreditācijas un aprobācijas pasākumus, līdzdarboties studiju virziena studiju programmu pilnveidošanas procesā;

2.9. izstrādāt un pilnveidot studiju kursu aprakstus, sagatavot studējošo atbalsta materiālus (t.sk. e-vidē) vadīto studiju kursu ietvaros;

2.10. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Lektora amatā var ievēlēt personas ar doktora vai maģistra grādu.

2. Ievērojot nepieciešamību studējošajiem apgūt praktiskās iemaņas un zināšanas, profesionālo studiju profila priekšmetos lektora amatā ar augstāko izglītību, bet ar pasniedzamajam priekšmetam atbilstošu vismaz 5 gadu praktiskā darba stāžu, var ievēlēt akadēmisko personālu bez zinātniskā grāda.

3. Angļu valodas prasme B2 līmenī.

4. Prasmes un pieredze darboties e-studiju vidē, prasmes studiju vai metodisko materiālu izstrādē vai pilnveidē un prasmes darboties ar jaunākajām tehnoloģijām attiecīgajā nozarē.